Idrettsforeningen Rollo

Idrettsforeningen Rollo (stiftet 1. mai 1913) var et norsk idrettslag fra Rodeløkka i Oslo. Rollo drev med friidrett, boksing og bryting og var oppkalt etter vikinghøvdingen Rollo, den franske betegnelsen på Gange-Rolv. Fra 1924 til 1940 var idrettsforeningen medlem av Arbeidernes idrettsforbund. Sammen med Vika IF arrangerte Rollo, fra midten av 1920-årene og vel 30 år framover, bokse- og friidrettsstevner for ungdom.

Friidrett
Rollos medlemmer, anført av sprinteren Gustav Hansen, tok en mengde AIF-mesterskap i friidrett. Klubben vant dessuten Østkantstafetten fem ganger. Sverre Helgesen, norgesrekordholder i høyde, ble medlem av Rollo da han i 1928 gikk over i AIF.

Etter krigen spilte ikke Rollo en like framtredende rolle i norsk friidrett, men den var aktiv fram til i hvert fall 1988. Dette året feiret klubben 75-årsjubileum og hadde om lag 50 medlemmer. Hekkeløperen Jan Gulbrandsen, som vant flere norgesmesterskap på 1950- og 60-tallet, begynte karrieren sin i Rollo.

Boksing
Rollo var blant de mestvinnende bokseklubbene i Arbeidernes Idrettsforbund og hevdet seg også i etterkrigsårene. Kjente boksere fra klubben var Einar Larsen, Odd Haugstad og Olaf og Johnny Romsås. Sistnevnte vant kongepokalen i 1963.

Referanser

Idrettslag etablert i 1913
Idrettslag i Oslo
Bokseklubber i Norge
Friidrettslag i Norge
Rodeløkka
Sport i bydel Grünerløkka